විලියම් ද සිල්වා
පේදුරු හේවගේ විලියම් ද සිල්වා (8 දෙසැම්බර් 1908 - 30 ජූලි 1988) යනු 20 වැනි සියවසේ මාක්ස්වාදී / ට්‍රොට්ස්කිවාදී ශ්‍රී ලාංකික දේශපාලනඥයෙකි.

පී. එච්. විලියම් ද සිල්වා ලංකාවේ අම්බලන්ගොඩ බටපොල කහටපිටියේ ඉඩම් හිමි ධනවත් පවුලක උපත ලැබීය. බටපොල මිශ්‍ර පාසලෙන් ප්‍රාථමික අධ්‍යාපනය ලැබූ ඔහු පානදුර ශාන්ත ජෝන් විද්‍යාලයෙන්, ගාල්ල රිච්මන්ඩ් විද්‍යාලයෙන් සහ කොළඹ ආනන්ද විද්‍යාලයෙන් ද්විතීයික අධ්‍යාපනය ලබා ඇත. ඔහු කොළඹ යුනිවර්සිටි කොලේජ් (දැන් කොළඹ විශ්ව විද්‍යාලය ) හි වසරක් අධ්‍යාපනය ලැබූ අතර පසුව ඔක්ස්ෆර්ඩ් විශ්ව විද්‍යාලයේ වැඩිදුර අධ්‍යාපනය සඳහා එංගලන්තයට ගියේය.

එංගලන්තයේ සිටියදී විලියම් ද සිල්වා ඉන්දියා ලීගයට සහ ලන්ඩනයේ අනෙකුත් ලංකා සිසුන් සමඟ මාක්ස්වාදී අධ්‍යයන කණ්ඩායමකට සම්බන්ධ විය. ඉන්පසු ඔහු ලංකාවට පැමිණ ලංකා සමසමාජ පක්ෂයට (ලසසප) සම්බන්ධ විය. දෙවන ලෝක යුද්ධ සමයේදී, ඔහු යුද විරෝධී ව්‍යාපාරයේ නායකයෙකු වූ අතර, ශ්‍රී ලංකාවේ බෝගම්බර බන්ධනාගාරයේ සහ බදුල්ල බන්ධනාගාරයේ (1943-45) සිරගත කරන ලදී. ඔහු 1947 සහ 1953 දී ලංකා පාර්ලිමේන්තු මන්ත්‍රීවරයෙකු බවට පත් විය. ඔහු සමස්ත ලංකා වතු කම්කරු සංගමයේ නායකයා වූ අතර සමසමාජ තරුණ සංගමයේ සමස්ත ලංකා කොංග්‍රසයේ උප සභාපතිවරයා ද විය. ඔහු 1953 ඔක්තෝම්බර් මාසයේදී සමසමාජ පක්ෂයෙන් වෙන්වී විප්ලවකාරි ලංකා සමසමාජ පක්ෂයට (VLLSP) සම්බන්ධ විය. ඔහු මහජන එක්සත් පෙරමුණේ ආරම්භක නායකයා විය. ඔහු SWRD බණ්ඩාරනායකගේ SLFP -MEP සභාග ආණ්ඩුවේ (1956-59) කර්මාන්ත හා ධීවර කැබිනට් අමාත්‍යවරයා විය. ඔහු 1960 දී පාර්ලිමේන්තු මන්ත්‍රීවරයෙකු වූ අතර ශ්‍රී ලංකා නිදහස් පක්ෂයේ උප සභාපති විය. 1970 දී ඔහු කැනඩාවේ ලංකා මහ කොමසාරිස් බවට පත් විය.

ද සිල්වා වයස අවුරුදු 79 දී මිය ගියේය.

යොමු කිරීම් 

1988 මරණ
1908 උපත්